Códice (miniserie)

Códice é unha miniserie de suspense galega que foi estreada na TVG. A miniserie conta a historia do roubo do Códice Calixtino na Catedral de Santiago de Compostela. A primeira parte foi emitida o 23 de decembro de 2014, e a segunda o 30 de decembro. A preestrea da miniserie realizouse o 18 de decembro no Teatro Principal de Santiago.

 Personaxes 
 Miguel de Lira como Manolo Carballeira, o electricista da catedral.
 Manuel Lozano como Manolo de mozo
 Francis Lorenzo como Comisario Dávila
 Antonio Durán "Morris" como Xosé María, deán da catedral
 María Vázquez como Marina Velasco, inspectora do caso do roubo
 Carlos Blanco Vila como Xuíz Casal
 Mónica Camaño como Olga, muller de Manolo
 Tamar Novas como Esteban, fillo de Manolo
 Sabela Arán como Noelia, moza de Esteban
 Manuel Cortés como Mujico, xefe de redacción
 Luis Zahera como Lázaro, fotógrafo xornalístico
 María Castro como Natalia, redactora
 Xosé Barato como Quintela, axente de policía
 Xulio Abonjo como Salgado, axente de policía
 Manuel Manquiña como Arcebispo
 Alfonso Agra como Administrador da catedral
 Luís Iglesia como Joaquín Veiga, organista da catedral
 Antonio Mourelos como Fernando Silveira, extorsionador
 Camila Bossa como Sabela, camareira
 César Cambeiro como Celeiro, veciño de Manolo

 Produción 
A miniserie rodouse na cidade de Santiago de Compostela e mais na Catedral, e as localizacións técnicas fixéronse en agosto de 2014. A rodaxe comezou o 8 de setembro e rematou o 10 de outubro de 2014. A posprodución realizouse nos meses de outubro e novembro.

 Galardóns e nomeamentos 
 Premios Mestre Mateo 
Nos Premios Mestre Mateo de 2014, Serramoura estivo nomeado en 3 premios, resultando gañador Antonio Durán "Morris" como mellor actor secundario pola súa interpretación de Xosé María, o deán da catedral.
 Ano  Categoría  Receptor  Resultado2014Mellor actor secundarioAntonio Durán "Morris" GañadorMellor música orixinalManuel RiveiroNomeadoMellor deseño de vestiario Eva CaminoNomeada

 Notas 

 Véxase tamén 
 Ligazóns externas 
 Teaser da serie en YouTube

Categoría:Filmes de 2014
Categoría:Filmes en lingua galega
Categoría:Filmes de Galicia
Categoría:Filmes dirixidos por Jorge Cassinello
Categoría:Filmes rodados en Galicia
Categoría:Filmes rodados en Santiago de Compostela